
Halsa og omegn sausankerlag




       
v/Henry Solhaug


8178  HALSA

Fellingstillatelse på jerv i Meløy/Rødøy - utvidelse av fellingsområde

Vi viser til vårt vedtak av 20.08.03 om fellingstillatelse på jerv i deler av Meløy og Rødøy kommuner.

Vedtak

Fylkesmannen utvider med dette det tillatte geografiske området for fellingstillatelsen på jerv i deler av Meløy og Rødøy.  

Bakgrunn

Fylkesmannen ga 20.08.03 fellingstillatelse på én jerv i deler av Meløy og Rødøy. 27.08.03 fikk vi muntlige henvendelser fra fellingsleder Jan Inge Karlsen og Henry Solhaug (leder i Halsa og omegn sausankerlag). De ønsket en utvidelse fellingsområdet slik at det også omfatter østre deler av halvøya mellom Nordfjorden og Glomfjorden. Bakgrunnen for dette var registrerte tap av sau til jerv i området, og at disse tapene har skjedd senere enn i det opprinnelige fellingsområdet. Den 29.08.03 fikk vi en muntlig henvendelse fra Sverre Enga (leder i Enga og omegn sausankerlag) om å utvide området til også å gjelde de ytre deler av halvøya mellom Bjærangfjorden og Glomfjorden.

Begrunnelse

Vi viser til vår begrunnelse for iverksetting av fellingstillatelsen i vårt vedtak av 20.08.03. I følge Statens naturoppsyn (SNO) er det registrert 6 sau/lam drept av jerv i det opprinnelige fellingsområdet. Disse ble funnet i perioden 10.-14. august, og var da drept ganske nylig. Etter dette er det ikke registrert nye tap i området. Imidlertid har det oppstått tap lengre nord; på halvøya mellom Nordfjorden og Glomfjorden. På de ytre delene av halvøya er det i perioden 17.-24. august funnet 5 dyr tatt av jerv. Minst 4 av disse var da drept ganske nylig. I området øst for Bjærangen er det også registrert 5 dyr tatt av jerv. Disse er funnet i perioden 19.-27. august. Noen av disse var drept i samme periode som de ble funnet. 

Enga og omegn sausankerlag har tidligere i sommer fått midler fra Kontaktutvalget for rovviltsaker i Nordland til å sanke ned sauene tidlig. Det går imidlertid fortsatt en god del sau igjen i området ifølge sankerlagets leder. 

Det er uklart om det er samme jerv som står for tapene i de ulike områdene. Det har ikke vært nye tap til jerv etter 14. august i det opprinnelige fellingsområdet (Fonndalen), mens det derimot har blitt funnet 10 dyr tatt av jerv lengre nord etter 17. august. Mange av disse var da drept relativt nylig. Ut fra hvordan tapssituasjonen har utviklet seg geografisk og i omfang, og ut fra det lokale ønsket finner vi det riktig å utvide fellingsområdet geografisk. 

Tillatte område for fellingstillatelsen er nå som følger:

Øst for ei rett linje fra Hesten og nord til Holandsfjorden, nord for Hesten-Memortuva, vest for Memortuva-Møsbruntuva-Frukosttinden-Middagstinden-Botntinden-Fykan, og sør for Glomfjorden. Halvøya mellom Glomfjorden og Holandsfjorden/Nordfjorden er altså kommet med i tillegg. 

I tillegg utvides fellingslaget med følgende personer: 

Jimmy Andersen

Bjørn Espen Kristensen

Bård Øvrebø


Arild Jøssund

Åge Bunes


Bjørn Dahl

Ole Bernhard Dahl

Vi forutsetter at det tas utgangspunkt i områder med en del registrerte tap når fellingsforsøket utøves, og at det sikres en god kommunikasjon mellom deltagerne på fellingslaget, slik at ikke mer enn én jerv felles. 

For øvrig gjelder de samme vilkår som i vårt brev av 20.08.03.

Saksopplysninger

Dette vedtaket blir ikke kunngjort utover Fylkesmannens internettsider og ved utsendelse til adressatene på kopilista.

Avgjørelsen kan påklages innen 3 uker etter mottatt brev. Klagen skal angi det vedtak som det klages over, og den eller de endringer som ønskes. Klagen skal sendes til Fylkesmannen i Nordland, Statens hus, 8002 Bodø. 

	Med hilsen

Tore Vatne (e.f.)

Seksjonsleder
	Jørn Karlsen

rovviltkonsulent


Kopi: 

Direktoratet for naturforvaltning, 7485 Trondheim

Meløy kommune, 8150 Inndyr

Rødøy kommune, 8185 Vågaholmen

Enga og omegn sausankerlag v/Sverre Enga, 8170 Engavågen

Lensmannen i Meløy, 8150 inndyr

Lensmannen i Rødøy, 8185 Vågaholmen

Kontaktutvalget for rovviltsaker i Nordland (etter liste)

SNO rovviltkontakt Magne Kristoffersen, Evjen, 8120 Nygårdsjøen

Fylkesmannen i Finnmark, Damsvn 1, 9815 Vadsø

Fylkesmannen i Troms, Postboks 6105, 9291 Tromsø

Fylkesmannen i Nord-Trøndelag, Postboks 2534, 7734 Steinkjer

Jervnemnda for Nord-Norge v/leder John Helge Steinnes, 9042 Laksvatn

